da en da nl ca da da de es da da da da da da da da da da da da da da da da da da da de da nb da da da da da da da da da da da nl da en da da es nl da
Ny dansk millionstøtte til Moldova i lyset af Ruslands invasion af Ukraine | Udenrigsministeriet
30.8.2022 06:31:23 CEST | Udenrigsministeriet
Regeringen afsætter godt 10 millioner kroner til Moldova over det næste år. Midlerne skal støtte modstandskraften i Moldova i lyset af Ruslands aggression mod Ukraine.
Udenrigsminister Jeppe Kofod vil præsentere støtten direkte over for sin moldoviske kollega Nicu Popescu i Prag. Her mødes EU’s udenrigsministre samt udenrigsministrene fra Ukraine, Georgien og Moldova tirsdag og onsdag for blandt andet at diskutere den sikkerhedskrise, som Ruslands invasion af Ukraine har skabt i hele Europa.
Den danske håndsrækning til Moldova på godt 10 millioner kroner kanaliseres gennem den Ny Demokratifond og går til indsatser inden for medier og desinformation, unge, arbejdsmarked og kultur og skal dermed styrke sammenhængs- og modstandskraften i Moldova.
”Ruslands ulovlige angrebskrig i Ukraine har sat tydelige spor i Moldova. Presset fra flygtninge er enormt, og truslen om at blive det næste offer for Putins uhyggelige ekspansion hænger som en tung sky over landet. Det så jeg med egne øjne, da jeg besøgte landet for få måneder siden. Jeg ser frem til at mødes med min moldoviske kollega i Prag og dele nyheden om den danske håndsrækning. Kampen for stabilitet og demokrati i vores østlige nabolande er vigtigere end nogensinde.”
Den nye støtte vil blandt andet målrettes følgende indsatser:
- uafhængig nyhedsdækning og bekæmpelse af misinformation gennem faktatjek af medier
- øget organisering og mobilisering af unge for at styrke deres inddragelse i samfundet, herunder unge ukrainske flygtninge
- forbedring af arbejdsmarkedsvilkår, også for ukrainske jobsøgende
- forbedring af forholdene for kulturorganisationer
Moldova har i dag både en reformorienteret præsident og regering, der har sat landet på en pro-europæisk kurs. Bestræbelserne er senest kulmineret i Moldovas status som EU kandidatland.
For yderligere kontakt: pressevagten@um.dk
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022